Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: A TEA5 táblában az adatokat a számvitelrõl szóló 2000. évi C. törvényben nevesített eredménykimutatás
Paragraph Index: 1087

A TEA5 táblában az adatokat a számvitelrõl szóló 2000. évi C. törvényben nevesített eredménykimutatás növelõ/csökkentõ tétel definíciójának megfelelõen kell megadni. A TEL táblát az adatszolgáltatónak annyiszor kell kitöltenie, ahány jelentésköteles partnere van. 21–24. sorok: A külföldi közvetlen tõkebefektetés, vagy külföldi, közvetett tulajdonosi (részesedési) viszonyban álló tõkebefektetés éves beszámolójával egyezõen kell megadni az eredménykimutatás egyes adatait. A 21. sorban az adózott eredményt is az eredménykimutatás alapján kell megadni, nem pedig a mérleg szerinti eredményt. A jóváhagyott osztalék tekintetében az adatokat a magyar számvitelben használt számbavételi módszer szerint kell jelenteni. Az IAS és IFRS szerint az „n” évben jóváhagyott, és az IAS és IFRS szerint „n” évre könyvelt osztalékot tehát a magyar számvitel szerint, az „n–1” tárgyévrõl készített R29 jelû adatszolgáltatásban kell szerepeltetni, mivel az „n–1” évet érinti. Ha a tárgyidõszakra vonatkozó osztalékot az adatszolgáltatás beküldési határideje után szavazzák meg, módosító adatszolgáltatás beküldése szükséges.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes